CELEX: C2006/131/07
Language: fi
Date: 2006-06-03 00:00:00
Title: Asia C-286/03: Yhteisöjen tuomioistuimen tuomio (suuri jaosto)  21.2.2006  (Oberster Gerichtshofin esittämä ennakkoratkaisupyyntö) — Silvia Hosse v. Land Salzburg (Siirtotyöläisten sosiaaliturva — Asetus (ETY) N:o 1408/71 — 4 artiklan 2 b kohta — Maksuihin perustumattomat erityisetuudet — Itävaltalainen etuus, joka on tarkoitettu antamaan turvaa hoidon tarpeen varalta — Etuuden määrittely ja asumisedellytyksen laillisuus asetukseen N:o 1408/71 nähden — Vakuutetun oikeudensaaja)

3.6.2006   
            
            
               FI
            
            
               Euroopan unionin virallinen lehti
            
            
               C 131/4
            
         Yhteisöjen tuomioistuimen tuomio (suuri jaosto) 21.2.2006 (Oberster Gerichtshofin esittämä ennakkoratkaisupyyntö) — Silvia Hosse v. Land Salzburg
   (Asia C-286/03) (1)
   
   (Siirtotyöläisten sosiaaliturva - Asetus (ETY) N:o 1408/71 - 4 artiklan 2 b kohta - Maksuihin perustumattomat erityisetuudet - Itävaltalainen etuus, joka on tarkoitettu antamaan turvaa hoidon tarpeen varalta - Etuuden määrittely ja asumisedellytyksen laillisuus asetukseen N:o 1408/71 nähden - Vakuutetun oikeudensaaja)
   (2006/C 131/07)
   Oikeudenkäyntikieli: saksa
   Ennakkoratkaisua pyytänyt tuomioistuin
   Oberster Gerichtshof
   Pääasian asianosaiset
   
      Kantaja: Silvia Hosse
   
      Vastaaja: Land Salzburg
   Oikeudenkäynnin kohde
   Ennakkoratkaisupyyntö — Oberster Gerichtshof — Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (EYVL L 149, s. 2), sellaisena kuin se on muutettuna 30.4.1992 annetulla asetuksella (ETY) N:o 1247/92 (EYVL L 136, s. 1), 4 artiklan 2 b kohdan ja 19 artiklan tulkinta — Itävallan osavaltion (Salzburg) lainsäädäntö, jossa asutaan asumisedellytys sille, että hoidon tarpeen johdosta myönnettävä etuus myönnetään työntekijän perheenjäsenen asemassa olevalle vammaiselle lapselle — Maksuihin perustumattoman erityisetuuden käsite — Työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68 (EYVL L 257, s. 2) 7 artiklan tulkinta — Sosiaalinen etu
   Tuomiolauselma
   
               1)
            
            
               Salzburger Pflegegeldgesetzissä säädetyn huoltoavustuksen kaltainen avustus ei ole sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 4 artiklan 2 b kohdassa tarkoitettu maksuihin perustumaton erityisetuus vaan tämän asetuksen 4 artiklan 1 kohdan a alakohdassa tarkoitettu sairausetuus.
            
         
               2)
            
            
               Salzburgin osavaltiossa työskentelevän ja yhdessä perheensä kanssa Saksassa asuvan palkatun työntekijän perheenjäsen voi silloin, kun hän täyttää muut myöntämistä koskevat edellytykset, vaatia työntekijän työskentelypaikan toimivaltaista laitosta maksamaan Salzburger Pflegegeldgesetzin nojalla maksettavan huoltoavustuksen kaltaisen avustuksen asetuksen N:o 1408/71 19 artiklassa tarkoitetun kaltaisena sairauden vuoksi maksettavana rahallisena etuutena, sikäli kuin perheenjäsenellä ei ole oikeutta vastaavaan etuuteen sen jäsenvaltion lainsäädännön mukaan, jonka alueella hän asuu.
            
         
      (1)  EUVL C 226, 20.9.2003.